
8 iulie 1959. Poetul Vasile Militaru este exterminat în temnita de 
la Ocnele Mari. 

Născut la 19 septembrie 1886, într-o familie de plugari din Dobreni-Câmpurelu, judeţul Ilfov, Vasile 
Militaru s-a remarcat ca unul dintre cei mai străluciți poeţi ai perioadei interbelice, volume precum 
„Psaltirea în versuri”, „Cântecile crinului”, consacrându-l. 


La 19 decembrie 1951 a fost arestat și trimis în detenție administrativă, trecând prin penitenciarele 
de la Rahova, Ocnele Mari, Jilava și lagărele de la Ghencea și Fundulea. A fost eliberat la 9 
decembrie 1952, dar la 8 ianuarie 1959 este din nou arestat de Securitate, fiind anchetat în cadrul 
unui lot de 14 persoane. A fost torturat și anchetat pentru fabulele care i s-au găsit la perchezitie: 
„Un congres de interes pentru oameni cuànteles" și „Doi câini - fabulă fără morală”, prima făcând 
aluzie la congresul PCUS din 1956, iar a doua, la cele două zone de ale Berlinului, de est și de vest. 
În anchetă i s-a reproșat creaţia poetică religioasă, în special cea din perioada primei detentii, 
dactilografiată ulterior și difuzată în cercurile de intelectuali cu care avea legături. Printre acestea 
se numără poeziile „Psalm”, scrisă la Jilava în decembrie 1952, „Crăciun 1951” și „Strigăt către 
Domnul vieţii”, ultimul scris în lagărul de la Fundulea, în octombrie 1952. 

